PMIndiaData/PMIndiaSum huggingface dataset:
ବସ୍ତୁ ଓ ସେବା କର ପ୍ରଚଳନ ବ୍ୟବସ୍ଥାର ଅଗ୍ରଗତି ସମୀକ୍ଷା କଲେ ପ୍ରଧାନମନ୍ତ୍ରୀ

GST ନେଟୱାର୍କର ସାଇବର ସୁରକ୍ଷା ଉପରେ ଗୁରୁତ୍ୱ ଦେବାକୁ ପରାମର୍ଶ “ଏକ ରାଷ୍ଟ୍ର, ଏକ ବଜାର, ଏକ ଟିକସ” ପ୍ରଣାଳୀର ସୁଫଳ ସାଧାରଣ ଲୋକଙ୍କ ପାଖରେ ପହଂଚାଇବାକୁ ବିଭିନ୍ନ ବିଭାଗକୁ ନିର୍ଦ୍ଦେଶ ଜିଏସଟି ସୂଚନା ପାଇଁ ଆରମ୍ଭ ହେଲା ଟ୍ୱିଟର ହେଣ୍ଡଲ – @askGst_GOI, ନିଃଶୁଳ୍କ ଟେଲିଫୋନ ସେବା – 1800-1200-232 ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବସ୍ତୁ ଓ ସେବା କର (GST) ପ୍ରଚଳନ ବ୍ୟବସ୍ଥାର ଅଗ୍ରଗତି ନେଇ ସମୀକ୍ଷା କରିଛନ୍ତି । ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀଙ୍କ ଦ୍ୱାରା ଆହୁତ ଏହି ଉଚ୍ଚସ୍ତରୀୟ ବୈଠକରୁ ମିଳିଥିବା ସୂଚନା ଅନୁଯାୟୀ ଜୁଲାଇ ପହିଲାରୁ ସମଗ୍ର ଦେଶରେ GST ଟିକସ ବ୍ୟବସ୍ଥା ପ୍ରଚଳନ କରାଯିବ । ପ୍ରାୟ ଅଢ଼େଇ ଘଂଟା ଧରି ଚାଲିଥିବା ଏହି ସମୀକ୍ଷା ବୈଠକରେ କେନ୍ଦ୍ର ଅର୍ଥ ଓ ଔଦ୍ୟୋଗିକ ବ୍ୟାପାର ମନ୍ତ୍ରୀ ଶ୍ରୀ ଅରୁଣ ଜେଟଲୀ, କ୍ୟାବିନେଟ ସଚିବ, ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ତଥା ଅର୍ଥ ମନ୍ତ୍ରଣାଳୟର ବରିଷ୍ଠ ଅଧିକାରୀମାନେ ଯୋଗ ଦେଇଥିଲେ । ବୈଠକ କାଳରେ ପ୍ରଧାନମନ୍ତ୍ରୀ GST ବ୍ୟବସ୍ଥାର କେତେକ ନିର୍ଦ୍ଦିଷ୍ଟ ଦିଗ ଉପରେ ଆଲୋକପାତ କରି ସମୀକ୍ଷା କରିଥିଲେ । ବିଶେଷ ଭାବେ GST ନେଟୱାର୍କ ତଥା ଆଇଟି ବ୍ୟବସ୍ଥାର ପ୍ରସ୍ତୁତି, ଏହି ବ୍ୟବସ୍ଥାରେ ନିୟୋଜିତ ହେବାକୁ ଥିବା ମାନବ ସମ୍ବଳକୁ ତାଲିମ ପ୍ରଦାନ ଏବଂ ଅନ୍ୟାନ୍ୟ ସମ୍ପୃକ୍ତ ବିଭାଗଗୁଡିକର ଅଧିକାରୀ ଓ କର୍ମଚାରୀଙ୍କୁ ପ୍ରଶିକ୍ଷଣ, GST ସମ୍ପର୍କିତ ବିଭିନ୍ନ ସାଧାରଣ ସମସ୍ୟା ଜଡିତ ପ୍ରଶ୍ନର ସରଳ ଉତ୍ତର ଓ ସୂଚନା ପ୍ରଦାନ ଏବଂ ତଦାରଖ ବ୍ୟବସ୍ଥା ନେଇ ପ୍ରଧାନମନ୍ତ୍ରୀ ବିଚାର ବିମର୍ଶ କରିଥିଲେ । ବ୍ୟାଙ୍କ ସହ GST ନେଟୱାର୍କର ସମ୍ମିଶ୍ରଣ, ଟିକସଦାତାମାନଙ୍କର ଅର୍ନ୍ତଭୁକ୍ତିକରଣ, ଆଇଟି ବ୍ୟବସ୍ଥାର ସମନ୍ୱୟ ରକ୍ଷା ଏବଂ GST ନେଟୱାର୍କର ସୁରକ୍ଷା ସମ୍ପର୍କିତ ବିଷୟଗୁଡିକ ଉପରେ ବ୍ୟାପକ ଭାବେ ପ୍ରଧାନମନ୍ତ୍ରୀଙ୍କୁ ଅବଗତ କରାଯାଇଥିଲା । GST ଓ ଏହାର ନେଟୱାର୍କ ବ୍ୟବସ୍ଥା ସମ୍ପର୍କିତ ବିଭିନ୍ନ ପ୍ରଶ୍ନର ତତ୍କାଳ ଉତ୍ତର ପ୍ରଦାନ ଲାଗି ଏବେ କେନ୍ଦ୍ର ସରକାର ଏକ ନୂତନ ଟ୍ୱିଟର ହେଣ୍ଡଲ ସୃଷ୍ଟି କରିଛନ୍ତି । ଏହା ହେଲା – @askGst_GOI । ଏହି ନୂତନ ଟ୍ୱିଟର ହେଣ୍ଡଲକୁ ଚାଲୁ କରାଯାଇଥିବା ବେଳେ ଆଉ ଏକ ଟୋଲ ଫ୍ରି ନମ୍ବର ମଧ୍ୟ ପ୍ରତିଷ୍ଠା କରାଯାଇଛି । ଏହି ନିଃଶୁଳ୍କ ଫୋନ ନମ୍ବର ହେଲା – 1800-1200-232 । ପ୍ରଧାନମନ୍ତ୍ରୀ କହିଥିଲେ ଯେ, ବସ୍ତୁ ଓ ସେବା କର ବ୍ୟବସ୍ଥା କାର୍ଯ୍ୟକାରୀ କରିବା ଦିଗରେ ସବୁ ରାଜନୈତିକ ଦଳ, ଶିଳ୍ପ ଓ ବାଣିଜ୍ୟ ସଂଗଠନ ଏବଂ ଅନ୍ୟାନ୍ୟ ଭାଗିଦାରମାନଙ୍କର ସମନ୍ୱିତ ପ୍ରୟାସ ସରକାରଙ୍କୁ ସାହାଯ୍ୟ କରିଛି । ଭାରତର ଅର୍ଥ ବ୍ୟବସ୍ଥା କ୍ଷେତ୍ରରେ ତଥା ଟିକସ ସଂସ୍କାର ଦିଗରେ ଏହା ଏକ ଐତିହାସିକ ପଦକ୍ଷେପ ଯାହାକି ଆମର ଅର୍ଥନୀତିକୁ ନୂତନ ଦିଗଦର୍ଶନ ଦେବ । GST ବ୍ୟବସ୍ଥାରେ ଯେପରି ଦେଶର ସାଧାରଣ ଲୋକଙ୍କୁ ସୁଫଳ ଓ ଉପକାର ମିଳିବ ସେ ଦିଗରେ ସରକାରୀ ଅଧିକାରୀ ଓ କର୍ମଚାରୀମାନେ କାର୍ଯ୍ୟ କରିବାକୁ ପଡିବ । “ଏକ ରାଷ୍ଟ୍ର, ଏକ ବଜାର, ଏକ ଟିକସ” ପ୍ରଣାଳୀ କାର୍ଯ୍ୟକାରୀ କରିବା କ୍ଷେତ୍ରରେ ଯେପରି କୌଣସି ବାଧା ବନ୍ଧନ ନ ରହେ ସେ ଦିଗରେ ଶତତ ଯତ୍ନଶୀଳ ହେବାକୁ ପ୍ରଧାନମନ୍ତ୍ରୀ ସମସ୍ତ ଅଧିକାରୀଙ୍କୁ ନିର୍ଦ୍ଦେଶ ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ସାଇବର ସୁରକ୍ଷା ଏବେ ଏକ ବଡ ପ୍ରଶ୍ନ ହୋଇଛି । GST ନେଟୱାର୍କ କାର୍ଯ୍ୟକାରୀ କରାଯିବା ବେଳେ ସାଇବର ସୁରକ୍ଷାର ବିଭିନ୍ନ ଦିଗ ପ୍ରତି ମଧ୍ୟ ବିଶେଷ ଭାବେ ଧ୍ୟାନ ଦେବାକୁ ପ୍ରଧାନମନ୍ତ୍ରୀ ମୋଦୀ ସବୁ ବିଭାଗ ଓ ଅଧିକାରୀମାନଙ୍କୁ ନିର୍ଦ୍ଦେଶ ଦେଇଥିଲେ ।
ବେଆଇନ ନିଶା ଓ ସାଇକୋଟ୍ରିପିକ ଦ୍ରବ୍ୟ କାରବାର ରୋକିବାକୁ ଭାରତ-ଥାଇଲାଣ୍ଡ ମଧ୍ୟରେ ସ୍ଵାକ୍ଷରିତ ଏମଓୟୁ ଉପରେ କ୍ୟାବିନେଟ ମୋହର

ଭାରତ ଓ ଥାଇଲାଣ୍ଡ ମଧ୍ୟରେ ଘଟୁଥିବା ବେଆଇନ ନିଶାଦ୍ରବ୍ୟ କାରବାର ଏବଂ ଅନ୍ୟାନ୍ୟ ସାଇକୋଟ୍ରପିକ ଦ୍ରବ୍ୟ ବ୍ୟବହାରକୁ ରୋକିବା ନିମନ୍ତେ ଦୁଇଦେଶ ମଧ୍ୟରେ ସ୍ଵାକ୍ଷରିତ ବୁଝାମଣାପତ୍ର (ଏମଓୟୁ)କୁ କେନ୍ଦ୍ର କ୍ୟାବିନେଟ ସ୍ଵୀକୃତି ପ୍ରଦାନ କରିଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଏହି ନିଷ୍ପତ୍ତି ନିଆଯାଇଛି । ଉଭୟ ଦେଶ ମଧ୍ୟରେ ଏଭଳି ଦ୍ରବ୍ୟର ବ୍ୟାପକ ଚୋରା କାରବାର ହେଉଥିବା ନଜରକୁ ଆସିଛି । ତେଣୁ ଏହାକୁ ରୋକିବା ନିମନ୍ତେ ଉଭୟ ରାଷ୍ଟ୍ର ପରସ୍ପରକୁ ସମସ୍ତ ପ୍ରକାର ଆବଶ୍ୟକ ସହାୟତା ଓ ସହଯୋଗ ଯୋଗାଇଦେବେ । ଏହାଦ୍ଵାରା ଏଭଳି ତତ୍ତ୍ଵ ଓ କାରବାର ରୋକାଯିବାର ଏକ ଆନୁଷ୍ଠାନିକ ବ୍ୟବସ୍ଥାର ବିକାଶ ଘଟିବ । ଏହି ବ୍ୟବସ୍ଥାର କାର୍ଯ୍ୟକାରୀ ହେଲେ ଉଭୟ ଦେଶଙ୍କ ମଧ୍ୟରେ ଚୋରା ନିଶା ଓ ମାଦକ ଦ୍ରବ୍ୟ କାରବାର ଯଥେଷ୍ଟ ମାତ୍ରାରେ ରୋକାଯାଇପାରିବ ।
କେନ୍ଦ୍ରୀୟ ସଶସ୍ତ୍ର ପୁଲିସ ବାହିନୀ, ଆସାମ ରାଇଫଲ୍ସର ମେଡିକାଲ ଅଫିସରଙ୍କ ଅବସର ବୟସସୀମା ବୃଦ୍ଧି ପ୍ରସ୍ତାବକୁ କେନ୍ଦ୍ର କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ପିଛିଲା ଭାବେ କେନ୍ଦ୍ରୀୟ ସଶସ୍ତ୍ର ପୁଲିସ ବାହିନୀ ଏବଂ ଆସାମ ରାଇଫଲ୍ସର ମେଡିକାଲ ଅଫିସରଙ୍କ ଅବସର ବୟସ ସୀମା ବୃଦ୍ଧି ପ୍ରସ୍ତାବକୁ ଅନୁମୋଦନ ମିଳିଛି । (କ) ଆସାମ ରାଇଫଲ୍ସ ଏବଂ କେନ୍ଦ୍ରୀୟ ସଶସ୍ତ୍ର ପୋଲିସ ବଳ ଜେନେରାଲ୍ ଡ୍ୟୁଟି ମେଡ଼ିକାଲ ଅଫିସରଙ୍କ ଅବସର ବୟସସୀମା 60 ରୁ ବଢ଼ାଇ 65 କରିଦିଆଯାଇଛି । (ଖ) ସେହିପରି କେନ୍ଦ୍ର ଗୃହ ମନ୍ତ୍ରଣାଳୟ ଅଧୀନ କେନ୍ଦ୍ରୀୟ ସଶସ୍ତ୍ର ପୋଲିସ ବାହିନୀ ଏବଂ ଆସାମ ରାଇଫଲ୍ସର ବିଶେଷଜ୍ଞ ମେଡ଼ିକାଲ୍ ଅଫିସରଙ୍କ ଅବସର ବୟସସୀମା 60 ରୁ ବଢ଼ାଇ 65 କରିଦିଆଯାଇଛି । ଏହାଦ୍ୱାରା ବିଶେଷଜ୍ଞ ଏବଂ ଜେନେରାଲ୍ ଡ୍ୟୁଟିରେ ଥିବା ମେଡ଼ିକାଲ ଅଧିକାରୀଙ୍କୁ ଅଧିକ ଦିନ କାର୍ଯ୍ୟରେ ନିୟୋଜିତ କରାଯାଇପାରିବ । ଯଦ୍ଦ୍ୱାରା ଉତ୍ତମ ରୋଗୀ ସେବା, ମେଡ଼ିକାଲ କଲେଜଗୁଡ଼ିକରେ ପାଠପଢ଼ା କାର୍ଯ୍ୟ ସହିତ ଜାତୀୟ ସ୍ୱାସ୍ଥ୍ୟ କାର୍ଯ୍ୟକ୍ରମଗୁଡ଼ିକୁ ଠିକ୍ ଭାବେ କାର୍ଯ୍ୟକାରୀ କରାଯାଇ ସ୍ୱାସ୍ଥ୍ୟ ସେବାରେ ସୁଧାର ଅଣାଯାଇପାରିବ ।
ମା’ଙ୍କୁ ଶ୍ରଦ୍ଧାଞ୍ଜଳି ଅର୍ପଣ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ତାଙ୍କ ମାତାଙ୍କ ଜୀବନକୁ ଏକ ମହାନ ଶତାବ୍ଦୀ ବୋଲି ଦର୍ଶାଇଛନ୍ତି ଯାହା ଆଜି ଭଗବାନଙ୍କ ପାଦପଦ୍ମରେ ଶାନ୍ତି ପାଇଛି । ଆଜି ଶ୍ରୀମତୀ ହୀରାବେନଙ୍କର ଦେହାନ୍ତ ହେବାପରେ ପ୍ରଧାନମନ୍ତ୍ରୀ ମନେ ପକାଇଥିଲେ ଯେ ତାଙ୍କ ଭିତରେ ସେ ସର୍ବଦା ଏକ ତପସ୍ୱୀର ଯାତ୍ରା, ନିଃସ୍ୱାର୍ଥପର କର୍ମଯୋଗୀ ଏବଂ ମୂଲ୍ୟବୋଧ ପାଇଁ ଉତ୍ସର୍ଗୀକୃତ ଜୀବନ ଅନୁଭବ କରିଥିଲେ । ପ୍ରଧାନମନ୍ତ୍ରୀ ମଧ୍ୟ ତାଙ୍କର ୧୦୦ ତମ ଜନ୍ମଦିନରେ ଦେଇଥିବା ପରାମର୍ଶକୁ ମନେ ପକାଇଲେ ଯେଉଁଠାରେ ସେ କହିଥିଲେ ଯେ ବୁଦ୍ଧି ସହିତ କାର୍ଯ୍ୟ କରାଯିବା ଉଚିତ ଏବଂ ଜୀବନକୁ ଶୁଦ୍ଧତାର ସହିତ ବଞ୍ଚିବା ଉଚିତ୍‍ । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: ଏକ ସୁନ୍ଦର ଶତାବ୍ଦୀର ଭଗବାନଙ୍କ ପାଦତଳେ ବିଶ୍ରାମ … ମା’ ମୁଁ ସର୍ବଦା ସେହି ତ୍ରିମୂର୍ତ୍ତିକୁ ଅନୁଭବ କରିଥିଲି, ଯେଉଁଥିରେ ଏକ ତପସ୍ୱୀର ଯାତ୍ରା, ଏକ ନିଃସ୍ୱାର୍ଥପର କର୍ମାଯେ।ଗୀଙ୍କ ପ୍ରତୀକ ଏବଂ ମୂଲ୍ୟବୋଧ ପାଇଁ ପ୍ରତିବଦ୍ଧ ଜୀବନ ରହିଛି । ଯେତେବେଳେ ମୁଁ ତାଙ୍କ ୧୦୦ ତମ ଜନ୍ମଦିନରେ ତାଙ୍କୁ ଭେଟିଥିଲି, ସେ ଗୋଟିଏ କଥା କହିଥିଲେ, ଯାହା ସର୍ବଦା ମନେ ରହିଥାଏ ଯେ ବୁଦ୍ଧି ସହିତ କାମ କରିବା, ଶୁଦ୍ଧତା ସହିତ ଜୀବନ ବଞ୍ଚିବା ।
ପ୍ରଖ୍ୟାତ ମରାଠୀ ଲବଣୀ ଗାୟକ ସୁଲୋଚନା ତାଇ ଚାଭନଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଖ୍ୟାତ ମରାଠୀ ଲବଣୀ ଗାୟକ ସୁଲୋଚନା ତାଇ ଚାଭନଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ମହାରାଷ୍ଟ୍ରର ବିଶେଷ କରି ଲବଣୀ ସଂସ୍କୃତିକୁ ପ୍ରୋତ୍ସାହିତ କରିବାରେ ତାଙ୍କର ମହତ୍ୱପୂର୍ଣ୍ଣ ଭୂମିକା ପାଇଁ ଆଗାମୀ ପୀଢି ସୁଲୋଚନା ତାଇ ଚାଭନ୍‌ଙ୍କୁ ମନେ ରଖିବେ । ସେ ସଙ୍ଗୀତ ଏବଂ ମଞ୍ଚ ପ୍ରତି ମଧ୍ୟ ଆଗ୍ରହୀ ଥିଲେ । ତାଙ୍କ ଦେହାନ୍ତରେ ଦୁଃଖିତ । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
ଭାରତ-ଜାପାନ ଦ୍ଵୀପାକ୍ଷିକ ମୁଦ୍ରା-ପ୍ରତିବଦଳ ବ୍ୟବସ୍ଥାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତ ଏବଂ ଜାପାନ ମଧ୍ୟରେ ଦ୍ଵୀପାକ୍ଷିକ ମୁଦ୍ରା-ପ୍ରତିବଦଳ ବ୍ୟବସ୍ଥା (ବିଏସଏ)କୁ ଅନୁମୋଦନ କରିଛନ୍ତି । ଏଥିସହିତ ଭାରତୀୟ ରିଜର୍ଭ ବ୍ୟାଙ୍କ (ଆରବିଆଇ) ଏବଂ ବ୍ୟାଙ୍କ ଅଫ ଜାପାନ ମଧ୍ୟରେ ସର୍ବାଧିକ 75 ବିଲିୟନ ଆମେରିକୀୟ ଡଲାରର ଦ୍ଵୀପାକ୍ଷିକ ମୁଦ୍ରା-ପ୍ରତିବଦଳ ବ୍ୟବସ୍ଥାରେ ସ୍ୱାକ୍ଷର କରିବା ଲାଗି ଆରବିଆଇକୁ କ୍ଷମତା ପ୍ରଦାନ କରିଛନ୍ତି । ପ୍ରମୁଖ ବିଶେଷତ୍ୱ : ମୁଦ୍ରା-ପ୍ରତିବଦଳ ବ୍ୟବସ୍ଥା ଭାରତ ଏବଂ ଜାପାନ ମଧ୍ୟରେ ଏପରି ଏକ ଚୁକ୍ତି ଯାହାଦ୍ୱାରା ବିଦେଶୀ ମୁଦ୍ରା ବିନିମୟରେ ସ୍ୱଳ୍ପକାଳୀନ ନିଅଂଟର ଭରଣା ନିମନ୍ତେ ବେଲେନ୍ସ ଅଫ ପେମେଂଟକୁ ଉପଯୁକ୍ତ ସ୍ତରରେ ରଖିବା ଉଦ୍ଦେଶ୍ୟରେ ଘରୋଇ ମୁଦ୍ରା ପାଇଁ ସର୍ବାଧିକ 75 ବିଲିଅନ ଆମେରିକୀୟ ଡଲାର ଅର୍ଥର ଗୁରୁତ୍ୱପୂର୍ଣ୍ଣ ପାରସ୍ପରିକ ବିନିମୟ ଏବଂ ପୁନଃବିନିମୟ ହୋଇପାରିବ । ଲାଭ : ବିଏସଏ ହେଉଛି ସଂକଟ ସମୟରେ ପରସ୍ପରକୁ ସହାୟତା କରିବା ଏବଂ ଅନ୍ତର୍ଜାତୀୟ ଆତ୍ମବିଶ୍ୱାସ ପୁନଃପ୍ରତିଷ୍ଠା କରିବାର ରଣନୈତିକ ଉଦ୍ଦେଶ୍ୟ ଲାଗି ଭାରତ ଏବଂ ଜାପାନ ମଧ୍ୟରେ ସହଯୋଗର ଏକ ପ୍ରକୃଷ୍ଟ ଉଦାହରଣ । ଏହି ସୁବିଧା ଦ୍ୱାରା ଭାରତକୁ ଉପଯୋଗ ଲାଗି ସହମତ ପରିମାଣର ପୁଞ୍ଜି ହାତମୁଠାରେ ମିଳିଯିବ । ଆହୁରି ମଧ୍ୟ ଏହି ବ୍ୟବସ୍ଥା କାର୍ଯ୍ୟକାରୀ ହେଲେ ବୈଦେଶିକ ପୁଞ୍ଜି ଉପଯୋଗ ଲାଗି ଭାରତୀୟ କମ୍ପାନୀଗୁଡ଼ିକର ସମ୍ଭାବନା ବଢ଼ିବ ଏବଂ ଦେଶର ବିନିମୟ ଦରରେ ସ୍ଥିରତା ନେଇ ବିଶ୍ୱାସ ବୃଦ୍ଧି ପାଇବ । ବେଲେନ୍ସ ଅଫ ପେମେଂଟ (ବିଓପି) କାରଣରୁ ସୃଷ୍ଟି ହେଉଥିବା ସଂକଟକୁ ମୁକାବିଲା କରିବା ଲାଗି ଏପରି ମୁଦ୍ରା-ପ୍ରତିବଦଳ ଲାଇନର ଉପଲବ୍ଧତା ଫଳରେ ଘରୋଇ ମୁଦ୍ରା ଉପରେ ହେଉଥିବା ସମ୍ଭାବ୍ୟ ଆକ୍ରମଣ ରୋକିବ ଏବଂ ବିନିମୟ ଦରରେ ଅସ୍ଥିରତାକୁ ପରିଚାଳନା କରିବା ନିମନ୍ତେ ଆରବିଆଇର ସାମର୍ଥ୍ୟକୁ ବ୍ୟାପକ ଭାବେ ବୃଦ୍ଧି କରିବ । ଭାରତ ଏବଂ ଜାପାନ ମଧ୍ୟରେ ଆପୋସ ଅର୍ଥନୈତିକ ସହଯୋଗ ଏବଂ ସ୍ୱତନ୍ତ୍ର ରଣନୈତିକ ଏବଂ ବୈଶ୍ୱିକ ଭାଗୀଦାରୀ କ୍ଷେତ୍ରରେ ଏହି ବ୍ୟବସ୍ଥା ଆଉ ଏକ ମାଇଲଖୁଂଟ ।
ଦେଶର କିଛି ଭାଗରେ ଗୁଣ୍ଡାଗିରିକୁ ପ୍ରଧାନମନ୍ତ୍ରୀଙ୍କ ଦୃଢ଼ ନିନ୍ଦା;

ଦେଶର କେତେକ ଭାଗରେ ସମ୍ପ୍ରତି ଦେଖାଦେଇଥିବା ଗୁଣ୍ଡାଗିରିକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୃଢ଼ ନିନ୍ଦା କରିଛନ୍ତି ଏବଂ କହିଛନ୍ତି ଯେ ଦୋଷୀମାନଙ୍କ ବିରୋଧରେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରାଯିବ । ଦେଶର କେତେକ ଭାଗରେ ପ୍ରତିମୂର୍ତ୍ତୀ ଭଙ୍ଗାଯିବା ଘଟଣା ଦୃଷ୍ଟିକୁ ଆସିଛି । ଏ ସଂକ୍ରାନ୍ତରେ ପ୍ରଧାନମନ୍ତ୍ରୀ, କେନ୍ଦ୍ର ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ରାଜନାଥ ସିଂହ’ଙ୍କ ସହ ଆଲୋଚନା କରି ଏହି ଘଟଣାବଳିକୁ ଦୃଢ଼ ନିନ୍ଦା କରିଛନ୍ତି । ସ୍ଵରାଷ୍ଟ୍ର ମନ୍ତ୍ରଣାଳୟ ଏହି ଗୁଣ୍ଡାଗିରିକୁ ଗୁରୁତର ଭାବେ ଗ୍ରହଣ କରିଛି ଏବଂ ଏପରି ଘଟଣାକୁ ରୋକିବା ପାଇଁ ଆବଶ୍ୟକ ପଦକ୍ଷେପ ଗ୍ରହଣ କରିବା ନେଇ ସଂପୃକ୍ତ ରାଜ୍ୟମାନଙ୍କୁ କହିଛି । ଏପରି ଘଟଣାରେ ସଂପୃକ୍ତ ବ୍ୟକ୍ତିମାନଙ୍କୁ ଦୃଢ଼ ଭାବେ ଦମନ କରାଯିବା ଏବଂ ଆଇନ ଅନୁଯାୟୀ ଦଣ୍ଡ ବିଧାନ କରାଯିବା ଆବଶ୍ୟକ ବୋଲି କୁହାଯାଇଛି ।
ଶ୍ରୀ ମନ୍ନଥୁ ପଦ୍ମନାଭନଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ମନ୍ନଥୁ ପଦ୍ମନାଭନଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ସାମାଜିକ ସଂସ୍କାର, ଗ୍ରାମୀଣ ବିକାଶ ଏବଂ ଭାରତର ସ୍ୱାଧୀନତା ଆନ୍ଦୋଳନରେ ତାଙ୍କର ଅବଦାନକୁ ପ୍ରଧାନମନ୍ତ୍ରୀ ସ୍ୱୀକାର କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଶ୍ରୀ ମନ୍ନଥୁ ପଦ୍ମନାଭନଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି । ସାମାଜିକ ସଂସ୍କାର ଏବଂ ସେବାରେ ତାଙ୍କର ଅବଦାନ ଅନେକ ଲୋକଙ୍କୁ ଉତ୍ସାହିତ କରିଥାଏ । ଗ୍ରାମାଞ୍ଚଳର ବିକାଶରେ ତାଙ୍କର ଉଦ୍ୟମ ପାଇଁ ତାଙ୍କୁ ସମ୍ମାନିତ କରାଯାଇଥିଲା ଏବଂ ଭାରତର ସ୍ୱାଧୀନତା ଆନ୍ଦୋଳନରେ ସେ ବହୁତ ଅବଦାନ ରଖିଥିଲେ ।”
ଆଇଏଲୟୁର ସର୍ବନିମ୍ନ ବୟସ ଘୋଷଣାନାମା 1973 (ସଂଖ୍ୟା-138) ଏବଂ ବିପଜ୍ଜନକ ବାଳଶ୍ରମିକ ଘୋଷଣାନାମା, 1999 (ସଂଖ୍ୟା-182)କୁ କ୍ୟାବିନେଟର ଅନୁମୋଦ

ଆନ୍ତର୍ଜାତୀୟ ଶ୍ରମ ସଂଗଠନ (ILO)ର ଦୁଇଟି ମୌଳିକ ଘୋଷଣାନାମାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଅନୁମୋଦନ ମିଳିଛି । ଏହି ଦୁଇଟି ଘୋଷଣାନାମା ହେଲା – ସର୍ବନିମ୍ନ ବୟସସୀମା ଘୋଷଣାନାମା, 1973 (ସଂଖ୍ୟା-138) ଏବଂ ବିପଜ୍ଜନକ ବାଳ ଶ୍ରମିକ ଘୋଷଣାନାମା, 1999 (ସଂଖ୍ୟା-182) । ପ୍ରଥମ ଘୋଷଣାନାମରେ ଯେକୌଣସି ସଂସ୍ଥାନରେ କର୍ମନିଯୁକ୍ତି ସକାଶେ ସର୍ବନିମ୍ନ ବୟସସୀମା ଧାର୍ଯ୍ୟ କରାଯାଇଥିବା ବେଳେ ଦ୍ୱିତୀୟ ଘୋଷଣାନାମରେ କୌଣସି ପ୍ରକାର ବିପଜ୍ଜନକ କାର୍ଯ୍ୟରେ ବାଳ ଶ୍ରମିକଙ୍କୁ ନିଯୁକ୍ତି କରାନଯିବା ଘେନି ପ୍ରାବଧାନମାନ ରହିଛି । 1919 ମସିହାରେ ଆନ୍ତର୍ଜାତୀୟ ଶ୍ରମ ସଂଗଠନ ପ୍ରତିଷ୍ଠା ହେବା ଦିନଠାରୁ ଭାରତ ଏହାର ଜନୈକ ପ୍ରତିଷ୍ଠାତା ସଦସ୍ୟ ରୂପେ ପରିଣତ ହୋଇଆସିଛି । ଏବେ ଏହାର ମୋଟ ସଦସ୍ୟ ସଂଖ୍ୟା 187 ରହିଛି । ଭାରତ ଏବେ ସୁଦ୍ଧା ଆଇଏଲଓର 45 ଟି ଘୋଷଣାନାମାକୁ ସ୍ୱୀକୃତି ପ୍ରଦାନ କରି ସେଥିରୁ 42 ଟିକୁ ପ୍ରବର୍ତ୍ତନ କରିଛି । ସେଥି ମଧ୍ୟରୁ 4ଟି ହେଲା ମୂଳ ଓ ମୌଳିକ ଘୋଷଣା ନାମା ।
ଉପହାର ପାଇଁ ଲୋକଙ୍କ ପଦ୍ମ ପୁରସ୍କାର ବିଜେତା ଦୁଲାରୀ ଦେବୀ ଜୀଙ୍କୁ କୃତଜ୍ଞତା ଜଣାଇଲେ ପ୍ରଧାନମନ୍ତ୍ରୀ

ଲୋକଙ୍କ ପଦ୍ମ ପୁରସ୍କାର ବିଜେତା ଦୁଲାରୀ ଦେବୀ ଜୀଙ୍କୁ ତାଙ୍କ ଉପହାର ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୃତଜ୍ଞତା ଜଣାଇଛନ୍ତି । ଏକ ଟ୍ୱିଟରେ ଶ୍ରୀ ମୋଦୀ କହିଛନ୍ତି; “#PeoplesPadma (#ପିପୁଲ୍ସ ପଦ୍ମ)ରେ ସମ୍ମାନିତ ବ୍ୟକ୍ତିମାନଙ୍କ ମଧ୍ୟରେ ଦୁଲାରୀ ଦେବୀ ଜୀ ରହିଛନ୍ତି । ମଧୁବନୀ, ବିହାରର ସେ ଜଣେ ପ୍ରତିଭାବାନ କଳାକାର । ପୁରସ୍କାର ସମାରୋହ ପରେ ଅନୌପଚାରିକ ଆଲୋଚନା ବେଳେ ସେ ମୋତେ ତାଙ୍କ କଳାକୃତି ଉପହାର ଦେଇଥିଲେ । ଧନ୍ୟବାଦର ସହ ଉପହାର ଗ୍ରହଣ କଲି ।”
ଧରିତ୍ରୀ ଦିବସରେ ପ୍ରଧାନମନ୍ତ୍ରୀଙ୍କ ବାର୍ତା

ଧରିତ୍ରୀ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନିମ୍ନଲିଖିତ ବାର୍ତା ପ୍ରଦାନ କରିଛନ୍ତି । “ଆଜି ହେଉଛି ଧରିତ୍ରୀ ଦିବସ, ଆମେ ଧରିତ୍ରୀ ମାତାଙ୍କ ସମ୍ମାନରେ ମଥା ଅବନତ କରୁଛୁ । ଅନେକ ବର୍ଷ ଧରି ଏହି ମହାନ ଗ୍ରହ ବିବିଧ ଜୀବ ଜଗତଙ୍କୁ ଅଦ୍ଭୁତପୂର୍ବ ଭାବେ ଆଶ୍ରୟ ପ୍ରଦାନ କରିଆସୁଛି । ଆଜି ମଧ୍ୟ ଆମେ ଆମ ଗ୍ରହର ଉନ୍ନତି ପାଇଁ କାର୍ଯ୍ୟ କରିବା ନେଇ ସଂକଳ୍ପବଦ୍ଧତାକୁ ଦୋହରାଉଛୁ। ଆମର ମୁଖ୍ୟ ଗୁରୁତ୍ୱ ରହିବ ସତତ ବିକାଶ ଏବଂ ପାଣିପାଗ ପରିବର୍ତନର ଧାରାକୁ ହ୍ରାସ କରିବା ।”
୮ ବର୍ଷର ଗରିବ ସେବାର ବିସ୍ତୃତ ବିବରଣୀ ସେୟାର କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଗରିବ ଏବଂ ନାମମାତ୍ର ଲୋକଙ୍କ ସେବା ପାଇଁ ସରକାର ସମ୍ପୂର୍ଣ୍ଣ ଉତ୍ସର୍ଗୀକୃତ । ଶ୍ରୀ ମୋଦୀ ଏହା ମଧ୍ୟ କହିଛନ୍ତି ଯେ ଗରିବ ଲୋକଙ୍କୁ ପ୍ରଭାବଶାଳୀ ତଥା ସ୍ୱଚ୍ଛ ସେବା ପ୍ରଦାନ ପାଇଁ ସରକାର ସର୍ବଦା କାର୍ଯ୍ୟ କରିଆସୁଛନ୍ତି । ସେ ମାଇଁଗଭ୍‍ର ଏକ ଟୁଇଟ୍ ସୂତ୍ର ଏବଂ ତାଙ୍କ ୱେବସାଇଟ୍ ଏବଂ ନାମୋ ଆପ୍ ର ପ୍ରବନ୍ଧଗୁଡିକ ମଧ୍ୟ ସେୟାର୍ କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; ଗରିବ ଲୋକଙ୍କୁ ପ୍ରଭାବଶାଳୀ ଏବଂ ସ୍ୱଚ୍ଛ ସେବା ଯୋଗାଣ ସୁନିଶ୍ଚିତ କରିବା ପାଇଁ ଆମ ସରକାର ସର୍ବଦା କାର୍ଯ୍ୟ କରିଆସୁଛନ୍ତି । #8YearsOfGaribSeva" “ଆମର ସରକାର ଏକ ଗରିବ ଏବଂ ନାମମାତ୍ର ଲୋକଙ୍କ ସେବା ପାଇଁ ସମ୍ପୂର୍ଣ୍ଣ ଉତ୍ସର୍ଗୀକୃତ । ଏହି ପ୍ରବନ୍ଧଗୁଡିକ ୮ବର୍ଷର ଗରିବ ସେବା ପ୍ରତି ହୋଇଥିବା ପ୍ରମୁଖ ପ୍ରୟାସକୁ ଉଲ୍ଲେଖ କରିଥାଏ । #8YearsOfGaribSeva"
କୃଷି ରପ୍ତାନୀ ନୀତି 2018କୁ କେନ୍ଦ୍ର କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ କୃଷି ରପ୍ତାନୀ ନୀତି, 2018କୁ ମଞ୍ଜୁରି ପ୍ରଦାନ କରାଯାଇଛି । ଏହା ବ୍ୟତୀତ କ୍ୟାବିନେଟ ଏକ କେନ୍ଦ୍ର ସ୍ତରରେ ଏକ ମନିଟରିଂ ଢାଞ୍ଚା ଗଠନ କରି ଏଥିରେ ବାଣିଜ୍ୟ ମନ୍ତ୍ରୟଣାଳୟକୁ ନୋଡ଼ାଲ ବିଭାଗ ଭାବେ ରଖିବା ସକାଶେ ସ୍ଥିର କରିଛନ୍ତି । ଏଥିରେ ବିଭିନ୍ନ ମନ୍ତ୍ରଣାଳୟ/ବିଭାଗ ଏବଂ ରାଜ୍ୟ ସରକାରମାନଙ୍କ ସଂପୃକ୍ତ ଏଜେନ୍ସିମାନଙ୍କ ପ୍ରତିନିଧି ରହିବେ ଯାହାକି କୃଷି ରପ୍ତାନୀ ନୀତିର ଉପଯୁକ୍ତ ପ୍ରବର୍ତ୍ତନକୁ ଲକ୍ଷ୍ୟ କରିପାରିବେ । ସରକାର 2022 ମସିହା ସୁଦ୍ଧା ଦେଶର କୃଷକମାନଙ୍କ ଉପାର୍ଜନକୁ ଦ୍ୱିଗୁଣିତ କରିବା ସକାଶେ ଏକ ନୀତି ପ୍ରଣୟନ କରିଛନ୍ତି । କୃଷିଜାତ ଦ୍ରବ୍ୟର ରପ୍ତାନୀ ଏ ଦିଗରେ ଲକ୍ଷ୍ୟ ହାସଲ କରିବା ସକାଶେ ଏକ ଗୁରତ୍ୱପୂର୍ଣ୍ଣ ଭୂମିକା ଗ୍ରହଣ କରିପାରିବ । ସେଥିପାଇଁ ସରକାର କୃଷି ରପ୍ତାନୀ ନୀତିକୁ ଅଧିକ ବ୍ୟାପକ କରିବା ଲାଗି ସ୍ଥିର କରିଛନ୍ତି । ଏହା ଦ୍ୱାରା ଦେଶର କୃଷକ ଏବଂ ସେମାନଙ୍କର ଉତ୍ପାଦକୁ ବିଶ୍ୱ ଭାଲ୍ୟୁ ଚେନ୍ ସହ ଯୋଡ଼ାଯାଇ ପାରିବ । ଏହି ନୀତିରେ ଉପଯୁକ୍ତ ନୀତି ସଂସାଧନ ଜରିଆରେ ଦେଶର କୃଷି ଉତ୍ପାଦକୁ ବିଶ୍ୱ ବଜାରରେ ପହଞ୍ଚାଇବା ଏବଂ କୃଷି କ୍ଷେତ୍ରରେ ଏକ ବିଶ୍ୱ ମହାଶକ୍ତିରେ ପରିଣତ ହେବାର ଳକ୍ଷ୍ୟ ରଖାଯାଇଛି । ଉଦ୍ଦେଶ୍ୟ: ବର୍ତ୍ତମାନ ଦେଶର କୃଷି ରପ୍ତାନୀ ପରିମାଣ 30 ବିଲିୟନ ଡ଼ଲାର ଥିବାବେଳେ ଏହାକୁ 2022 ମସିହା ସୁଦ୍ଧା 60 ବିଲିୟନ ଡ଼ଲାରରେ ପହଞ୍ଚାଇବାର ଲକ୍ଷ୍ୟ ଧାର୍ଯ୍ୟ ରପ୍ତାନୀ ବାସ୍କେଟକୁ ବ୍ୟାପକ ଓ ସଂପ୍ରସାରିତ କରିବା ଏବଂ ହାଇ ଭାଲ୍ୟୁ ଓ ମୂଲ୍ୟଯୁକ୍ତ କୃଷି ରପ୍ତାନୀ ଉପରେ ଗୁରୁତ୍ୱ ପ୍ରଦାନ ଆଦର୍ଶ, ନିଜସ୍ୱ, ଜୈବ, ଏଥନିକ୍, ପାରମ୍ପରିକ ଏବଂ ଅଣ ପାରମ୍ପରିକ କୃଷି ଉତ୍ପାଦର ରପ୍ତାନୀ ଉପରେ ଗୁରୁତ୍ୱାରୋପ ଏଥିପାଇଁ ଏକ ଆନୁଷ୍ଠାନିକ ବ୍ୟବସ୍ଥାର ସୂତ୍ରପାତ କରିବା ଏବଂ ତାହା ଯେପରି ବଜାର ସୁବିଧା ପାଇପାରିବ, ଏ ଦିଗରେ ଥିବା ପ୍ରତିବନ୍ଧକକୁ ଏଡ଼ାଇ ପାରିବ ତାହା ସୁନିଶ୍ଚିତ କରିବା ବିଶ୍ୱ କୃଷି ରପ୍ତାନୀ କାରବାରରେ ଭାରତର କାରବାର ପରିମାଣକୁ ଦ୍ୱିଗୁଣିତ କରିବା ଏବଂ ସେଥିପାଇଁ ବିଶ୍ୱ ଭାଲ୍ୟୁ ଚେନ୍ ସହ ସଂଯୋଗ ସ୍ଥାପନ କୃଷିଜାତ ଦ୍ରବ୍ୟର ରପ୍ତାନୀର ଫାଇଦା ଯେଭଳି ଦେଶର କୃଷକମାନଙ୍କୁ ମିଳିପାରିବ ତାହା ସୁନିଶ୍ଚିତ କରିବା । ଏଥିପାଇଁ କୃଷି ରପ୍ତାନୀ ନୀତିରେ ଆବଶ୍ୟକ ସଂଶୋଧନ ସକାଶେ ବିଭିନ୍ନ ପ୍ରକାର ସୁପାରିଶକୁ ବିଚାର କରି ସରକାର ଏଭଳି ସିଦ୍ଧାନ୍ତ ଗ୍ରହଣ କରିଛନ୍ତି ।
ଇମାମ ହୁସେନ (ଏସଏ)ଙ୍କ ସ୍ମୃତିରେ ଅନୁଷ୍ଠିତ –  ଆଶରା ମୁବାରକରେ ଯୋଗଦେବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଇନ୍ଦୋରଠାରେ ସେପ୍ଟେମ୍ବର 14, 2018ରେ ଦାଉଦି ବୋହରା ସମ୍ପ୍ରଦାୟ ଦ୍ଵାରା ଆୟୋଜିତ ଆଶରା ମୁବାରକ – ଇମାମ ହୁସେନ (ଏସଏ)ଙ୍କ ସ୍ମୃତି ସଭାରେ ଯୋଗଦେବେ । ପ୍ରଧାନମନ୍ତ୍ରୀ ଏହି ଅବସରରେ ସମାବେଶକୁ ସମ୍ବୋଧିତ କରିବେ । ଏହାଛଡା କାର୍ଯ୍ୟକ୍ରମରେ ଦାଉଦି ବୋହରା ସମ୍ପ୍ରଦାୟର ଆଧ୍ୟାତ୍ମିକ ଗୁରୁ ମହାମାନ୍ୟ ଡଃ ସୟେଦିନା ମୁଫଦ୍ଦଲ ସୟିଫୁଦ୍ଦିନ ଏବଂ ମଧ୍ୟପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ଶିବରାଜ ସିଂହ ଚୌହାନ ମଧ୍ୟ ଅଭିଭାଷଣ ରଖିବେ ।
କିଗାଲି ଚୁକ୍ତିକୁ ପ୍ରଧାନମନ୍ତ୍ରୀଙ୍କ ସ୍ଵାଗତ

ପ୍ରଧାନମନ୍ରୀ ଶ୍ରୀ ନରେନ୍ଦ୍ର ମୋଦୀ କିଗାଲି ଚୁକ୍ତିକୁ ସ୍ଵାଗତ କରଛନ୍ତି । ସମ୍ପ୍ରତି ଜଳବାୟୁ ପରିବର୍ତ୍ତନକୁ ପ୍ରତିହତ କରିବା ସହିତ ହାଇଡ୍ରୋକାର୍ବନକୁ ପରିବର୍ତ୍ତନ କରିବା ସଂପର୍କରେ କିଗାଲି, ରୁୱାଣ୍ଡାଠାରେ ସ୍ଵାକ୍ଷରିତ ଏହି ଚୁକ୍ତିରେ ଭାରତ ସମେତ 197ଟି ଦେଶ ସ୍ଵାକ୍ଷର କରିଛନ୍ତି । “ମଣ୍ଟ୍ରିଲର ମୂଳ ପ୍ରସ୍ତାବ ଉପରେ କିଗାଲି ଚୁକ୍ତି ଆଜି ସକାଳେ ଐତିହାସିକ ଘଟଣା ବୋଲି ବର୍ଣ୍ଣନା କରାଯାଇଥିଲା । ଏହା କାର୍ଯ୍ୟକାରୀ ହେଲେ ପୃଥିବୀ ଉପରେ ଏହାର ସୁଫଳ ପଡିବ । ଶତାବ୍ଦୀ ଶେଷସୁଦ୍ଧା ଏହିଚୁକ୍ତି କାର୍ଯ୍ୟକାରୀ କରାଗଲେ ବିଶ୍ଵସ୍ତରରେ ବାୟୁମଣ୍ଡଳରୁ 0.5 ଡିଗ୍ରୀ ଉତ୍ତାପ ହ୍ରାସ ପାଇବ । ପ୍ୟାରିସରେ ଧାର୍ଯ୍ୟ କରାଯାଇଥିବା ଲକ୍ଷ୍ୟ ଏହାଦ୍ଵାରା ପୂରଣ କରାଯାଇପାରିବ । ଭାରତ ସମେତ ବିଭିନ୍ନ ଦେଶର ନମନୀୟତା ଏବଂ ସହଯୋଗ ବହୁ ପ୍ରତିକ୍ଷିତ ଏଚଏଫସି ଚୁକ୍ତି କାର୍ଯ୍ୟକାରୀତାକୁ ଆଗେଇନେବ । ଏଥିସହିତ ଭାରତର ବାୟୁମଣ୍ଡଳରୁ ଅଙ୍ଗାରକାମ୍ଳ ବାଷ୍ପକୁ ହ୍ରାସକରିବା ପାଇଁ ଉନ୍ନତ ବୈଷୟିକ ଜ୍ଞାନ କୌଶଳ ମିଳିଯିବ । ସମସ୍ତ ଦେଶ ଏହିଭଳି ଏକ ଗୁରୁତ୍ଵପୂର୍ଣ୍ଣ ପ୍ରସଙ୍ଗରେ ସହାୟତା ପ୍ରଦାନ ଏବଂ ସବୁଜ ପୃଥିବୀ ସୃଷ୍ଟକରିବା ପାଇଁ ଏକଜୁଟ ହୋଇଥିବାରୁ ମୁଁ ସମସ୍ତଙ୍କୁ କୃତଜ୍ଞତା ଜ୍ଞାପନ କରୁଛି ।”
ବୁଦ୍ଧ ପୁର୍ଣିମା ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ବୁଦ୍ଧ ପୁର୍ଣିମା ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି : “ସମସ୍ତଙ୍କୁ ବୁଦ୍ଧ ପୁର୍ଣିମା ଉପଲକ୍ଷେ ଶୁଭେଚ୍ଛା । ଆଜି ଆମେ ଗୌତମ ବୁଦ୍ଧଙ୍କ ଆଦର୍ଶକୁ ମନେ ପକାଉଛୁ । ତାଙ୍କ ମହତ ଚିନ୍ତା ଓ ଚେତନା ଆଗାମୀ ଅନେକ ପିଢୀର ମାର୍ଗଦର୍ଶନ କରିବ । ଗୌତମ ବୁଦ୍ଧ ଆମକୁ ଏକ ସୁସଂଗତ, ନ୍ୟାୟସଙ୍ଗତ ଓ ସହାନୁଭୂତିଶୀଳ ସମାଜ ପ୍ରତିଷ୍ଠା କରିବା ଦିଗରେ କାର୍ଯ୍ୟ କରିବା ପାଇଁ ପ୍ରେରଣା ଦେଉଛନ୍ତି ।”
ରୋଟାରୀ ଇଣ୍ଟରନେସନାଲ ବିଶ୍ୱ ସମ୍ମିଳନୀକୁ ସମ୍ବୋଧିତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଏକ ଭିଡିଓ ବାର୍ତ୍ତା ମାଧ୍ୟମରେ ରୋଟାରୀ ଇଣ୍ଟରନେସନାଲ ବିଶ୍ୱ ସମ୍ମିଳନୀକୁ ସମ୍ବୋଧିତ କରିଛନ୍ତି । ରୋଟାରୀଆନମାନଙ୍କୁ ଏକ "ସେବା ଓ ସଫଳତାର ପ୍ରକୃତ ମିଶ୍ରଣ” ବୋଲି ଦର୍ଶାଇ ପ୍ରଧାନମନ୍ତ୍ରୀ କହିଛନ୍ତି ଯେ ଏହି ପ୍ରକାରର ପ୍ରତ୍ୟେକ ରୋଟାରୀ ସମାବେଶ ଏକ ମିନି–ଗ୍ଲୋବାଲ୍ ଆସେମ୍ବଲି । ସେଠାରେ ବିବିଧତା ଏବଂ ସ୍ପନ୍ଦନ ଅଛି । ରୋଟାରୀର ଦୁଇଟି ଆଦର୍ଶ " ନିଜସ୍ୱ ଉପରେ ସେବା” ଏବଂ "ଏକ ଲାଭ ଯିଏ ସର୍ବାଧିକ ସେବା କରେ” ଉଲ୍ଲେଖ କରି ପ୍ରଧାନମନ୍ତ୍ରୀ କହିଛନ୍ତି ଯେ ଏହା ସମଗ୍ର ମାନବଜାତିର କଲ୍ୟାଣ ପାଇଁ ଗୁରୁତ୍ୱପୂର୍ଣ୍ଣ ନୀତି ଅଟେ ଏବଂ ଆମର ସାଧୁ ଓ ସନ୍ଥମାନଙ୍କ ଶିକ୍ଷା ସହିତ ପୁନଃ ପ୍ରତିରୂପିତ ହୁଏ । ସେ ଆହୁରି ମଧ୍ୟ କହିଛନ୍ତି ଯେ ଆମେ ବୁଦ୍ଧ ଏବଂ ମହାତ୍ମା ଗାନ୍ଧୀଙ୍କ ଭୂମିରେ ଅଛୁ ଯେଉଁମାନେ ଅନ୍ୟମାନଙ୍କ ପାଇଁ ବଞ୍ଚିବା କ’ଣ ତାହାକୁ କାର୍ଯ୍ୟରେ କରି ଦେଖାଇଛନ୍ତି । ସ୍ୱାମୀ ବିବେକାନନ୍ଦଙ୍କ ଉକ୍ତିକୁ ଉଲ୍ଲେଖକରି ପ୍ରଧାନମନ୍ତ୍ରୀ କହିଛନ୍ତି ଯେ ଆମେ ସମସ୍ତେ ଏକ ର୍ନିଭରଶୀଳ, ଆନ୍ତଃ – ସମ୍ପର୍କ ଏବଂ ଆନ୍ତଃ–ସଂଯୁକ୍ତ ଦୁନିଆରେ ରହିଛେ । ସେଥିପାଇଁ ଆମ ଗ୍ରହକୁ ଅଧିକ ସମୃଦ୍ଧ ଏବଂ ସ୍ଥାୟୀ କରିବା ପାଇଁ ବ୍ୟକ୍ତିବିଶେଷ, ସଂଗଠନ ଏବଂ ସରକାର ମିଳିତ ଭାବରେ କାର୍ଯ୍ୟ କରିବା ଜରୁରୀ ଅଟେ । ପୃଥିବୀ ଉପରେ ସକରାତ୍ମକ ପ୍ରଭାବ ପକାଉଥିବା ବିଭିନ୍ନ କାର୍ଯ୍ୟ ପାଇଁ କଠିନ ପରିଶ୍ରମ କରୁଥିବାରୁ ସେ ରୋଟାରୀ ଇଣ୍ଟରନେସନାଲକୁ ପ୍ରଶଂସା କରିଥିଲେ । ପରିବେଶ ସୁରକ୍ଷା ପ୍ରୟାସରେ ଭାରତ ଅଗ୍ରଣୀ ବୋଲି ସେ କହିଛନ୍ତି । ସ୍ଥାୟୀ ବିକାଶ ହେଉଛି ବର୍ତ୍ତମାନର ଆବଶ୍ୟକତା । ପ୍ରକୃତି ସହିତ ସୁସମ୍ପର୍କ ରଖିବାର ଆମର ଶତାବ୍ଦୀ ପୁରୁଣା ନୈତିକତା ଦ୍ୱାରା ଅନୁପ୍ରାଣିତ ହୋଇ ୧.୪ ବିଲିୟନ ଭାରତୀୟ ଆମ ପୃଥିବୀକୁ ଅଧିକ ପରିଷ୍କାର ଏବଂ ସବୁଜ କରିବା ପାଇଁ ସମସ୍ତ ପ୍ରକାର ଉଦ୍ୟମ କରୁଛନ୍ତି ବୋଲି ପ୍ରଧାନମନ୍ତ୍ରୀ କହିଛନ୍ତି । ସେ ଭାରତର ପଦକ୍ଷେପଗୁଡ଼ିକୁ ମଧ୍ୟ ତାଲିକାଭୁକ୍ତ କରିଛନ୍ତି ଯଥା ଆନ୍ତର୍ଜାତୀୟ ସୌର ସଂଗଠନ, "ଗୋଟିଏ ସୂର୍ଯ୍ୟ, ଗୋଟିଏ ବିଶ୍ୱ, ଗୋଟିଏ ଗ୍ରୀଡ୍‌” ଏବଂ ଲାଇଫ୍‍ – ପରିବେଶ ପାଇଁ ଜୀବନଶୈଳୀ । ସେ ଆହୁରି ମଧ୍ୟ ସୂଚନା ଦେଇଛନ୍ତି ଯେ ୨୦୭୦ ସୁଦ୍ଧା ନେଟ୍ ଜିରୋ ଉପରେ ଭାରତର ପ୍ରତିବଦ୍ଧତାକୁ ବିଶ୍ୱ ସମ୍ପ୍ରଦାୟ ମଧ୍ୟ ପ୍ରଶଂସା କରିଛନ୍ତି । ବିଶୁଦ୍ଧ ପାନୀୟ ଜଳ, ପରିମଳ ଏବଂ ସ୍ୱଚ୍ଛତା ଯୋଗାଇବା ପାଇଁ ରୋଟାରୀ ଇଣ୍ଟରନେସନାଲର କାର୍ଯ୍ୟକୁ ପ୍ରଶଂସା କରି ପ୍ରଧାନମନ୍ତ୍ରୀ ସ୍ୱଚ୍ଛ ଭାରତ ମିଶନର ଲାଭ ବିଷୟରେ କହିଥିଲେ, ଯେପରିକି ପାଞ୍ଚ ବର୍ଷ ମଧ୍ୟରେ ସମସ୍ତ ପରିମଳ ବ୍ୟବସ୍ଥା ହୋଇପାରିବ । ନୂତନ ଭାବେ ସଚେତନତା ଓ ବାସ୍ତବତା ଯୋଗୁଁ ନୂଆ ରୂପ ନେଉଥିବା ଜଳ ସଂରକ୍ଷଣ ଏବଂ ଆତ୍ମନିର୍ଭର ଭାରତ ଭଳି ଅଭିଯାନ ବିଷୟରେ ସେ ମଧ୍ୟ ଆଲୋଚନା କରିଥିଲେ । ସେ ଭାରତର ଆଗକୁ ବଢୁଥିବା ଷ୍ଟାର୍ଟଅପ୍ କ୍ଷେତ୍ର ବିଷୟରେ ମଧ୍ୟ କହିଥିଲେ । ସେ କହିଛନ୍ତି ଯେ ଭାରତ ମାନବିକତାର ଏକ ସପ୍ତମାଂଶ ସ୍ଥାନ ହୋଇଥିବାରୁ ଭାରତର କୌଣସି ସଫଳତା ବିଶ୍ୱ ଉପରେ ସକରାତ୍ମକ ପ୍ରଭାବ ପକାଇବ । ସେ କୋଭିଡ –୧୯ ଟିକାକରଣର ସଫଳତା ଏବଂ ୨୦୨୫ ସୁଦ୍ଧା ଯକ୍ଷ୍ମା ଦୂର କରିବା, ଯାହାକି ବିଶ୍ୱରେ ଧାର୍ଯ୍ୟ ଲକ୍ଷ୍ୟ ୨୦୩୦ର ୫ବର୍ଷ ପୂର୍ବରୁ, ତାହାର ଉଦାହରଣ ଦେଇଛନ୍ତି । ତୃଣମୂଳ ସ୍ତରରେ ଏହି ପ୍ରୟାସକୁ ସମର୍ଥନ କରିବାକୁ ଶ୍ରୀ ମୋଦୀ ରୋଟାରୀ ପରିବାରକୁ ଆମନ୍ତ୍ରଣ କରିଥିଲେ ଏବଂ ସେମାନଙ୍କୁ ସମଗ୍ର ବିଶ୍ୱରେ ବହୁ ସଂଖ୍ୟାରେ ଯୋଗ ଦିବସ ପାଳନ କରିବାକୁ ମଧ୍ୟ କହିଥିଲେ ।
ବରୋଦରାରେ ପ୍ରଧାନମନ୍ତ୍ରୀ : ଉଦ୍ଘାଟନ କଲେ ବିମାନବନ୍ଦର ସମନ୍ଵିତ ଟର୍ମିନାଲ କୋଠା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବରୋଦରା ବିମାନ ବନ୍ଦରଠାରେ ସମନ୍ଵିତ ଟର୍ମିନାଲ କୋଠାର ଉଦଘାଟନ କରିଛନ୍ତି । ଏହି ଅବସରରେ ସେ କହିଥିଲେ ଯେ, ଅର୍ଥବ୍ୟବସ୍ଥା ଏବଂ ପର୍ଯ୍ୟଟନ କ୍ଷେତ୍ରରେ ବିମାନ ସଂଯୋଗର ଗୁରୁତ୍ଵପୂର୍ଣ୍ଣ ଭୂମିକା ରହିଛି । କେନ୍ଦ୍ର ସରକାର ଏକ ବିମାନ ଚଳାଚଳ ନୀତି କାର୍ଯ୍ୟକାରୀ କରିଛନ୍ତି ଯାହା ଏହିସବୁ କ୍ଷେତ୍ରକୁ ଭବିଷ୍ୟତରେ ଆହୁରି ଅଧିକ ବିକାଶ କରିବ । ପ୍ରଧାନମନ୍ତ୍ରୀ କହିଥିଲେ ଯେ, କୋଚି ପରେ ବରୋଦରା ବିମାନ ବନ୍ଦର ହେଉଛି ଦେଶର ଦ୍ଵିତୀୟ ପରିବେଶ ଅନୁକୂଳ ବିମାନ ବନ୍ଦର । ଦିବ୍ୟାଙ୍ଗମାନଙ୍କୁ ସହାୟକ ଉପକରଣ ପ୍ରଦାନ କରିବା ଅବସରରେ ସେ କହିଥିଲେ ଯେ, କୌଣସି ଭିତ୍ତିଭୂମି ନିର୍ମାଣ ସମୟରେ ଦିବ୍ୟାଙ୍ଗମାନଙ୍କର ଆବଶ୍ୟକତାକୁ ଦୃଷ୍ଟି ଦେବା ନିତାନ୍ତ ଆବଶ୍ୟକ । କେନ୍ଦ୍ର ସରକାରଙ୍କ ବିଭିନ୍ନ ଯୋଜନାଗୁଡିକର ସୁଫଳ ହିତାଧିକାରୀଙ୍କୁ ମିଳିବା ନେଇ ପ୍ରାଥମିକତା ପ୍ରଦାନ କରାଯାଉଛି । ସେ କହିଥିଲେ ଯେ, ଦଳିତ ଏବଂ ଆର୍ଥିକ ଅନଗ୍ରସର ଲୋକମାନଙ୍କ ପାଇଁ କେନ୍ଦ୍ର ସରକାର ଅଧିକ ଗୁରୁତ୍ଵ ପ୍ରଦାନ କରି ସେମାନଙ୍କ ହିତସାଧନ ପାଇଁ ସର୍ବୋଚ୍ଚ ପ୍ରାଥମିକତା ଭିତ୍ତିରେ ବିଭିନ୍ନ ପଦକ୍ଷେପ ନେଉଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ, ଦାରିଦ୍ର୍ୟ, ଅଶିକ୍ଷା ଏବଂ ସ୍ଵାସ୍ଥ୍ୟ ସମସ୍ୟାକୁ ଦୂର କରିବା ପାଇଁ ବିକାଶ ହେଉଛି ପ୍ରମୁଖ ମନ୍ତ୍ର ।
ଚିତ୍ତରଞ୍ଜନ ଜାତୀୟ କର୍କଟ ପ୍ରତିଷ୍ଠାନର ଦ୍ୱିତୀୟ ପରିସର ଉଦଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି କୋଲକତାସ୍ଥିତ ଚିତ୍ତରଞ୍ଜନ ଜାତୀୟ କର୍କଟ ପ୍ରତିଷ୍ଠାନର ଦ୍ୱିତୀୟ ପରିସର ଉଦଘାଟନ କରିବେ । ଦେଶର ପୂର୍ବ ଏବଂ ଉତ୍ତର ପୂର୍ବାଞ୍ଚଳର କର୍କଟ ରୋଗୀମାନେ ଏହି ଦ୍ୱିତୀୟ ପରିସରରୁ ବିଶେଷ ଭାବେ ସ୍ୱାସ୍ଥ୍ୟସେବା ପାଇପାରିବେ । ଏହା ପ୍ରଧାନମନ୍ତ୍ରୀଙ୍କ ଦେଶବ୍ୟାପୀ ସ୍ୱାସ୍ଥ୍ୟସେବାର ଉନ୍ନତି ନିମିତ୍ତ ରହିଥିବା ସ୍ୱପ୍ନକୁ ପୂରଣ କରିବାରେ ସହାୟକ ହେବ । ଜାନୁଆରୀ ୭ ତାରିଖ ଦିନ ଭିଡିଓ କନଫରେନ୍ସିଂ ମାଧ୍ୟମରେ ଅପରାହ୍ନ ଗୋଟାଏ ସମୟରେ ଏହି କାର୍ଯ୍ୟକ୍ରମ ଅନୁଷ୍ଠିତ ହେବ । ଦେଶବ୍ୟାପୀ ନାଗରିକମାନଙ୍କୁ ଉତ୍ତମ ସ୍ୱାସ୍ଥ୍ୟସେବା ଯୋଗାଇବାରେ ପ୍ରଧାନମନ୍ତ୍ରୀଙ୍କ ସ୍ୱପ୍ନ ସାକାର କ୍ଷେତ୍ରରେ ଚିତ୍ତରଞ୍ଜନ ଜାତୀୟ କର୍କଟ ପ୍ରତିଷ୍ଠାନର ଏହି ଦ୍ୱିତୀୟ ପରିସର ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବ । ଏଠାରୁ ଉନ୍ନତ ଏବଂ ସମ୍ପ୍ରସାରିତ ସ୍ୱାସ୍ଥ୍ୟସେବା ମିଳିପାରିବ । ବର୍ତ୍ତମାନ ଏହି ପ୍ରତିଷ୍ଠାନ ରୋଗୀଙ୍କର ଅସମ୍ଭବ ଭିଡ ଜନିତ ଚାପର ସମ୍ମୁଖୀନ ହୋଇଛି । ତେଣୁ ଏହାର ସମ୍ପ୍ରସାରଣ ଆବଶ୍ୟକ ଥିଲା । ଦ୍ୱିତୀୟ ପରିସର ଏହି ଅଭାବକୁ ପୂରଣ କରିବ । ୫୩୦ କୋଟି ଟଙ୍କା ବିନିଯୋଗରେ ଏହି ଦ୍ୱିତୀୟ ପରିସର ନିର୍ମାଣ କରାଯାଇଛି । ଏଥିରେ କେନ୍ଦ୍ର ସରକାର ଅଂଶ ଭାବରେ ୪୦୦ କୋଟି ଟଙ୍କା ବିନିଯୋଗ କରିଛନ୍ତି । ବଳକା ୧୩୦ କୋଟି ଟଙ୍କା ପଶ୍ଚିମବଙ୍ଗ ସରକାର ବହନ କରିଛନ୍ତି । ୪୬୦ ଶଯ୍ୟା ବିଶିଷ୍ଟ ଏହି ପରିସରରେ ରୋଗ ନିରୂପଣ, ଚିକିତ୍ସା ଯତ୍ନ ଆଦିର ଅତ୍ୟାଧୁନିକ ବ୍ୟବସ୍ଥା ରହିଛି । ଏଥି ସହିତ ଅତ୍ୟାଧୁନିକ ନ୍ୟୁକ୍ଲିୟର ମେଡିସିନ, ଟେସଲା ଏମଆରୱାଇ, ୧୨୮ ସିଟି ସ୍କାନର, ରେଡିଓ ନ୍ୟୁକ୍ଲିଡ ଚିକିତ୍ସା, ଏଣ୍ଡୋସ୍କୋପିକ ୟୁନିଟ ଆଦି ରହିଛି । କର୍କଟ ଗବେଷଣା କ୍ଷେତ୍ରରେ ଏହା ଏକ ଅଗ୍ରଣୀ ପ୍ରତିଷ୍ଠାନ ଭାବେ ଦେଶର ପୂର୍ବ ଏବଂ ଉତ୍ତର ପୂର୍ବ କ୍ଷେତ୍ରରେ ରୋଗୀଙ୍କ ପାଇଁ ଅତ୍ୟାଧୁନିକ ସେବା ଯୋଗାଇବ ।
ବୋହାଗ ବିହୁ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବୋହାଗ ବିହୁ ଅବସରରେ ସମସ୍ତଙ୍କୁ ଶୁଭେଚ୍ଛା ଜଣାଇଛନ୍ତି । ସେ କହିଛନ୍ତି ଯେ ଏହି ବିଶେଷ ମହୋତ୍ସବ ଆସାମର ଯାଜୁଲ୍ୟମାନ ସଂସ୍କୃତିର ପ୍ରଦର୍ଶନ କରିଥାଏ । ଶ୍ରୀ ମୋଦୀ ଏହା ମଧ୍ୟ ଇଚ୍ଛା କରିଛନ୍ତି ଯେ ଏହି ବିହୁ ସମସ୍ତଙ୍କ ଜୀବନରେ ସୁଖ ଏବଂ ଉତ୍ତମ ସ୍ୱାସ୍ଥ୍ୟ ଆଣିଦେଉ । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଶୁଭ ବୋହାଗ ବିହୁ! ଏହି ବିଶେଷ ପର୍ବ ଆସାମର ଯାଜୁଲ୍ୟମାନ ସଂସ୍କୃତିକୁ ପ୍ରଦର୍ଶନ କରେ । ଏହି ବିହୁ ସମସ୍ତଙ୍କ ଜୀବନରେ ସୁଖ ଏବଂ ଉତ୍ତମ ସ୍ୱାସ୍ଥ୍ୟ ଆଣିଦେଉ ।”
କୋଭିଡ – ୧୯ ରୁ ଶୀଘ୍ର ଆରୋଗ୍ୟ ପାଇଁ ବାରାକ ଓବାମାଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୋଭିଡ – ୧୯ ରୁ ଶୀଘ୍ର ଆରୋଗ୍ୟ ପାଇଁ ଆମେରିକାର ପୂର୍ବତନ ରାଷ୍ଟ୍ରପତି ବାରାକ ଓବାମାଙ୍କୁ ଶୁଭେଚ୍ଛା ଜଣାଇଛନ୍ତି। ଆମେରିକାର ପୂର୍ବତନ ରାଷ୍ଟ୍ରପତି ବାରାକ ଓବାମାଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି; କୋଭିଡ – ୧୯ ରୁ ଶୀଘ୍ର ଆରୋଗ୍ୟ ଏବଂ ପରିବାରର ଉତ୍ତମ ସ୍ୱାସ୍ଥ୍ୟ ଏବଂ କଲ୍ୟାଣ ପାଇଁ ବାରାକ ଓବାମାଙ୍କୁ ମୋର ଶୁଭେଚ୍ଛା |
ଅଭିନେତା ବିକ୍ରମ ଗୋଖଲେଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନେତା ବିକ୍ରମ ଗୋଖଲେଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦୀ ଟୁଇଟ୍‍ କରିଛନ୍ତି: “ବିକ୍ରମ ଗୋଖଲେ ଜୀ ଜଣେ ସୃଜନଶୀଳ ଏବଂ ବହୁମୁଖୀ ଅଭିନେତା ଥିଲେ । ତାଙ୍କର ଦୀର୍ଘ ଅଭିନୟ ଜୀବନରେ ଅନେକ ଆକର୍ଷଣୀୟ ଭୂମିକା ପାଇଁ ତାଙ୍କୁ ସର୍ବଦା ସ୍ମରଣ କରାଯିବ । ତାଙ୍କ ଦେହାନ୍ତରେ ଅତ୍ୟନ୍ତ ଦୁଃଖିତ । ତାଙ୍କ ପରିବାର, ବନ୍ଧୁ ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
ପ୍ରମୁଖ ବନ୍ଦର ଟ୍ରଷ୍ଟ ଆଇନ ୧୯୬୩ ପରିବର୍ତ୍ତେ ପ୍ରମୁଖ ବନ୍ଦର ଟ୍ରଷ୍ଟ ପ୍ରାଧିକରଣ ବିଲ, ୨୦୧୬ ପ୍ରଚଳନକୁ କ୍ୟାବିନେଟ ସ୍ଵୀକୃତି

ପ୍ରଧାନମନ୍ତ୍ରୀ ଶ୍ରୀ ନନେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ପ୍ରମୁଖ ବନ୍ଦର ଟ୍ରଷ୍ଟ ଆଇନ, ୧୯୬୩ ପରିବର୍ତ୍ତେ ପ୍ରମୁଖ ବନ୍ଦର ପ୍ରାଧିକରଣ ବିଲ – ୨୦୧୬କୁ ପ୍ରଚଳନ କରାଯିବା ପ୍ରସ୍ତାବକୁ ଅନୁମୋଦନ ପ୍ରଦାନ କରିଛନ୍ତି । କେନ୍ଦ୍ର ଜାହାଜ ଚଳାଚଳ ମନ୍ତ୍ରଣାଳୟ ପକ୍ଷରୁ ଏହି ପ୍ରସ୍ତାବ ଆଗତ କରାଯାଇଥିଲା । ଏହାଦ୍ଵାରା ଦେଶର ପ୍ରମୁଖ ବନ୍ଦର ସଂସ୍ଥା ସେମାନଙ୍କର ନିଷ୍ପତ୍ତି ଗ୍ରହଣ ସକାଶେ ପୂର୍ଣ୍ଣ ସ୍ଵାଧୀନତା ପାଇବେ ଏବଂ ପ୍ରମୁଖ ବନ୍ଦରଗୁଡିକର ଆନୁଷ୍ଠାନିକ ଢ଼ାଂଚାରେ ଆଧୁନିକୀକରଣ ବ୍ୟବସ୍ଥା ସହଜ ହେବ । ବନ୍ଦର ଭିତ୍ତିଭୂମିର ସଂପ୍ରସାରଣ ତଥା ବାଣିଜ୍ୟ ବ୍ୟବସାୟ ପାଇଁ ଅଧିକ ସୁବିଧାସୁଯୋଗ ସୃଷ୍ଟି ଉଦ୍ଦେଶ୍ୟରେ ପ୍ରସ୍ତାବରେ ବ୍ୟବସ୍ଥା ଥିଲା । ଏହା ଦ୍ଵାରା ନିଷ୍ପତ୍ତି ଗ୍ରହଣର ବିକେନ୍ଦ୍ରୀକରଣ ସହ ବନ୍ଦରମାନଙ୍କ ପରିଚାଳନାକୁ ଅଧିକ ପେଶାଦାରୀ ଢ଼ଙ୍ଗରେ ସମ୍ପନ୍ନ କରାଯାଇପାରିବ । ନୂତନ ପ୍ରମୁଖ ବନ୍ଦର ପ୍ରାଧିକରଣ ବିଲ ୨୦୧୬ କାର୍ଯ୍ୟକାରୀ ହେଲେ ସବୁ ପ୍ରକାର ନିଷ୍ପତ୍ତି ତୁରନ୍ତ ଓ ସ୍ଵଚ୍ଛ ଭାବେ ଦିଆଯାଇପାରିବ ଯଦ୍ଵାରା ଏଥିରେ ସଂପୃକ୍ତ ସମସ୍ତ ପକ୍ଷ ଉପକୃତ ହୋଇପାରିବେ । ବିଶ୍ଵରେ କାର୍ଯ୍ୟକାରୀ ହେଉଥିବା ସଫଳ କାର୍ଯ୍ୟବ୍ୟବସ୍ଥାକୁ ପ୍ରମୁଖ ବନ୍ଦରରେ ପ୍ରତିଫଳିତ କରାଯାଇପାରିବ । ଏହି ବିଲର ପ୍ରମୁଖ ବୈଶିଷ୍ଟ୍ୟମାନ ହେଲା :- କ. ୧୯୬୩ର ପ୍ରମୁଖ ପୋର୍ଟ ଟ୍ରଷ୍ଟ ଆଇନ ତୁଳନାରେ ଏହି ବିଲ ଅଧିକ ସଂକ୍ଷିପ୍ତ । ପୂର୍ବର ଆଇନରେ ଥିବା ୧୩୪ଟି ଧାରା ପରିବର୍ତ୍ତେ ଏଥିରେ ୬୫ଟି ଧାରା ରହିଛି । ଖ. ନୂଆ ବିଲରେ ବନ୍ଦର ଟ୍ରଷ୍ଟ ବୋର୍ଡ ଗଠନ ପ୍ରକ୍ରିୟାକୁ ସରଳ କରାଯାଇଛି । ବର୍ତ୍ତମାନର ୧୭ ରୁ ୧୦ ସଦସ୍ୟ ପରିବର୍ତ୍ତେ ନୂତନ ବ୍ୟବସ୍ଥାରେ ମାତ୍ର ୧୧ଜଣ ବୋର୍ଡ ସଦସ୍ୟ ରହିବେ ଓ ସେମାନେ ବିଭିନ୍ନ ସ୍ଵାର୍ଥକୁ ପ୍ରତିନିଧିତ୍ଵ କରୁଥିବେ । ଏହି ବୋର୍ଡରେ ସଂପୃକ୍ତ ରାଜ୍ୟ ସରକାର, ରେଳ ମନ୍ତ୍ରଣାଳୟ, ପ୍ରତିରକ୍ଷା ମନ୍ତ୍ରଣାଳୟ, ବହିଃଶୁଳ୍କ ଏବଂ ରାଜସ୍ଵ ବିଭାଗର ପ୍ରତିନିଧିମାନେ ସ୍ଥାନ ପାଇବେ । ଗ. ପ୍ରମୁଖ ବନ୍ଦରର ଟାରିଫ ପ୍ରାଧିକରଣ ଭୂମିକାକୁ ପୁନଃ ନିରୂପଣ କରାଯାଇଛି । ପୋର୍ଟ ପ୍ରାଧିକରଣ ଏହି ମୂଲ୍ୟ ନିର୍ଦ୍ଧାରଣ କରିବେ ଯାହା ପିପିପି ପ୍ରକଳ୍ପ ନିଲାମୀ ପାଇଁ ସୂଚକାଙ୍କ ଭାବେ କାର୍ଯ୍ୟ କରିବ । ଘ. ଏକ ସ୍ଵାଧୀନ ସମୀକ୍ଷା ବୋର୍ଡ ଗଠନ ପାଇଁ ପ୍ରସ୍ତାବ ରହିଛି ଯାହା ପ୍ରମୁଖ ବନ୍ଦରର ପୂର୍ବର TAMPର ଅବଶିଷ୍ଟ ଦାୟିତ୍ଵ ସମ୍ପାଦନ କରିବ । ଙ. ପୋର୍ଟ ପ୍ରାଧିକରଣ ବୋର୍ଡକୁ ଚୁକ୍ତିସ୍ଵାକ୍ଷର, ଯୋଜନା ଓ ବିକାଶ, ଜାତୀୟ ସ୍ଵାର୍ଥକୁ ଛାଡି ଅନ୍ୟ ମୂଲ୍ୟ ନିର୍ଦ୍ଧାରଣ, ନିରାପତ୍ତା ଓ ଅନ୍ୟାନ୍ୟ ଆପାତ ପରିସ୍ଥିତିର ମୁକାବିଲା ସକାଶେ ପୂର୍ଣ୍ଣ କ୍ଷମତା ପ୍ରଦାନ କରାଯାଇଛି । ଚ. ବନ୍ଦରର ନିଜସ୍ଵ ନିର୍ଦ୍ଧାରିତ ସୀମା ମଧ୍ୟରେ ମାଷ୍ଟର ପ୍ଲାନ ପାଇଁ ବୋର୍ଡକୁ କ୍ଷମତା ପ୍ରଦାନ କରାଯାଇଛି । ଏହି ପ୍ଲାନରେ ପାଇପ ଲାଇନ, ଟେଲିଫୋନ, ଯୋଗାଯୋଗ ଟାୱାର, ବିଦ୍ୟୁତ ଯୋଗାଣ ଏବଂ ସରବରାହ ଉପକରଣ ନିର୍ମାଣ ସାମିଲ । ଛ. ବନ୍ଦର ପ୍ରାଧିକରଣ ଦ୍ଵାରା ଉଦ୍ୟୋଗ ସାମାଜିକ ଦାୟିତ୍ଵବୋଧ ଏବଂ ଭିତ୍ତିଭୂମି ବିକାଶ ବ୍ୟବସ୍ଥା କାର୍ଯ୍ୟକାରୀ କରାଯିବା ସାମିଲ ହୋଇଛି ।
ପୁରୁଷ ଡବଲ୍ସ ଟେନିସ ବର୍ଗରେ ସ୍ୱର୍ଣ୍ଣ ପଦକ ବିଜୟୀ ରୋହନ ବୋପାନା ଓ ଦିଭିଜ ଶରଣଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଇଣ୍ଡୋନେସିଆର ଜାକର୍ତା-ପାଲେମବାଙ୍ଗଠାରେ ଚାଲିଥିବା 18ତମ ଏସୀୟ କ୍ରୀଡା 2018ର ପୁରୁଷ ଡବଲ୍ସ ଟେନିସ ବର୍ଗରେ ସ୍ୱର୍ଣ୍ଣ ପଦକ ବିଜୟୀ ରୋହନ ବୋପାନ୍ନା ଏବଂ ଦିଭିଜ ଶରଣଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । “ଯେତବେଳେ ରୋହନ ବୋପାନ୍ନା ଓ ଦିଭିଜ ଶରଣ ଖେଳନ୍ତି, ଚମତ୍କାର ଟେନିସ ଖେଳର ଆଶା କରାଯାଏ! ପୁରୁଷ ଡବଲ୍ସ ବର୍ଗରେ ସେମାନେ ହକଦାର ଥିବା ସ୍ୱର୍ଣ୍ଣ ପଦକ ବିଜୟୀ ହୋଇଛନ୍ତି । ଏହି ଖେଳାଳିମାନଙ୍କୁ ଅଭିନନ୍ଦନ,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।